મહેન્દ્રસિંહ ધોની એમ તો વન ડે ક્રિકેટમાં 10 હજારથી વધુ રન બનાવી ચુક્યો છે પરંતુ ભારત તરફથી રમતા તેને 328 વન ડેમાં 49.74ની એવરેજથી 9999 રન જ બનાવ્યા છે. તે વર્લ્ડ ઇલેવન તરફથી પણ રમ્યો છે. પાંચમી વન ડેમાં જો તેને એક રન પણ બનાવી લીધો તો તે પોતાના દેશ તરફથી રમતા 10 હજાર કે તેથી વધુ રન બનાવનાર પાંચમો ભારતીય બની જશે. ટીમ ઇન્ડિયા તરફથી રમતા અત્યાર સુધી માત્ર સચિન તેંડુલકર (18426 રન), રાહુલ દ્રવિડ (10768 રન), સૌરવ ગાંગુલી (11221 રન) અને વિરાટ કોહલી (10199 રન) જ આ સિદ્ધિ મેળવી ચુક્યા છે.